అప్పుచేసి పప్పుకూడు విజయా సంస్థ వారి సుప్రసిద్ధ చిత్రాలలో ఒకటి. ఇది ఒక హాస్యరస చిత్రము. ఈ చిత్రములోని దాదాపు అన్నీ పాటలు ప్రసిధ్ధి పొందాయి. ఈ సినిమా 1959 జనవరి 14న సంక్రాంతి కానుకగా విడుదలయ్యింది. ఈ చిత్రంతోపాటే తమిళం చిత్రం ‘కదన్ వాంగి కల్యాణం’ ఏక కాలంలో మొదలుపెట్టారు.  ఆ చిత్రంలో రాజాగా జెమిని గణేశన్ (ఎన్టీఆర్ వేషం), జగ్గయ్య పాత్రలో టిఆర్ రామచంద్రన్, రేలంగి పాత్రలో తంగవేలు, గిరిజ పాత్రలో <MASK> నటించారు. ఎస్.వి.రంగారావు తమిళంలోనూ ముకుందరావుగా నటించగా, సిఎస్సాఆర్ పాత్రలో టిఎస్ బాలయ్య, ఆర్.నాగేశ్వరరావు రౌడీ రాంసింగ్ పాత్రనూ పోషించారు. తమిళ చిత్రానికి మాటలు, పాటలు తాంజై ఎన్.రామదాసు సమకూర్చారు. విజయా సంస్థే రెండు చిత్రాలూ ఏకకాలంలో రూపొందించి ముందుగా తమిళ చిత్రం 1958 సెప్టెంబర్ 17న విడుదల చేసింది. తమిళం, తెలుగులోనూ సావిత్రి, జమునలే వాళ్ల పాత్రలు పోషించారు.
అప్పుచేసి పప్పుకూడు
ఎస్.వి.రంగారావు ఆర్.నాగేశ్వరరావు ఇ.వి.సరోజ ఎన్టీఆర్